رالف سٹینمین

رالف مارون سٹینمین 
(Ralph Marvin Steinman The Discoverer of Dendritic Cells)

رالف مارون سٹینمین ہک کینیڈین طبیب تے راک فیلر یونیورسٹی وچ طبی محقق ہن ، جنہاں 1973 وچ زانول اے کوہن دی لیبارٹری وچ پوسٹ ڈاکٹریٹ فیلو دے طور تے کم کریندے ہوئے ڈینڈرٹک سیلز دریافت کیتے تے انہاں دا ناں ݙتا ۔ سٹینمین 2011 وچ فزیالوجی یا میڈیسن دے نوبل انعام دے وصول کنندگان وچوں ہک ہن ۔ 

 ابتدائی زندگی تے تعلیم 
رالف سٹینمین 14 جنوری 1943 کوں کینیڈا وچ پیدا تھئے ۔ انہاں دے والدین یہودی مہاجر ہن ۔ سٹینمین ابتدائی تعلیم کینیڈا وچ حاصل کیتی تے بعد وچ میک گل یونیورسٹی توں تعلیم حاصل کیتی ۔ سائنس نال انہاں دی دلچسپی اینہی دور وچ ودھݨ لڳی ۔

 سائنسی سفر دا آغاز 
تعلیم مکمل کرݨ توں بعد ، سٹینمین کجھ عرصہ مختلف یونیورسٹیاں وچ تحقیق کریندے ریہے ۔ ول او راک فیلر یونیورسٹی وچ بطور محقق کم شروع کیتا ۔ 

 ڈینڈرٹک سیلز دی دریافت 
سٹینمین دی سب توں اہم تحقیق ڈینڈرٹک سیلز (dendritic cells) تے ہئی ۔ انہاں پتہ لڳایا کہ ڈینڈرٹک سیلز ایمیون سسٹم (immune system) دا ہک اہم حصہ ہوندے ہن ۔ انہاں ایہ وی پتہ لڳایا کہ ڈینڈرٹک سیلز اینٹیجنز (antigens) کوں ٹی سیلز (T cells) کوں پیش کر تے ایمیون رسپانس (immune response) کوں شروع کریندے ہن ۔ 

 نوبل انعام 
2011 وچ رالف سٹینمین کوں "ایمیون سسٹم وچ ڈینڈرٹک سیلز دی دریافت تے اینہاں دے فنکشن کیتے فزیالوجی یا میڈیسن دا نوبل انعام ݙتا ڳیا ۔ 

 راک فیلر یونیورسٹی 
سٹینمین راک فیلر یونیورسٹی وچ بطور پروفیسر خدمات انجام ݙیندے ریہے ۔ 

 مہاندرے سائنسدان دی حیثیت نال سنڄاݨ 
رالف سٹینمین ہک عظیم سائنسدان ہن جنہاں ایمیونولوجی دے شعبے وچ اہم کردار ادا کیتا ۔ انہاں دی تحقیق نال ایمیون سسٹم کوں سمجھݨ وچ ٻہوں مدد ملی ہے ۔ 

 وفات 
رالف مارون سٹینمین 30 ستمبر 2011 کوں امریکہ وچ فوت تھئے ۔ او ایں جہان توں جھوک لݙا ڳئے ، پر انھاں دی تحقیق ہمیشاں سائنسداناں کوں روشنی ݙیندی راہسی ۔